<classify> Alisema kuwa kikosi chake kilicheza vizuri lakini haikuwa bahati kwao kutwaa ubingwa na kwamba mikwaju ya penalti haina mwenyewe na kuongeza kuwa sasa anaelekeza nguvu kwenye Ligi Kuu bara.Akizungumza baada ya kumalizika kwa mchezo huo ambao timu yake ilifungwa kwa mikwaju ya penalti 4-3 Maxime alisema kufikia hatua hiyo kwa wachezaji wake kazi kubwa ilifanyika na hawezi kuwalaumu kwa kukosa penalti kwani hizo hazina mwenyewe.Wachezaji wamefanya vizuri kwenye michuano hiyo hadi kufikia kucheza fainali siwezi kuwalaumu kukosa ubingwa kwani penalti hazina mwenyewe na hakuna mwalimu anaekaa na kufundisha kupiga penalti, alisema.Aidha alisema mashindano ndio yamemalizika na kilichobakia sasa ni kujipanga kwa ajili ya kuendelea vyema na Ligi Kuu ya Tanzania bara ambayo timu yake inaongoza kwa pointi 16.Alifahamisha kwamba katika michuano hiyo wachezaji wake wamepata mazoezi ya kutosha ambayo yatawasaidia. Tumemaliza michuano salama sote tukiwa wazima na hivi sasa ni kuweza kujipanga kwa ligi, alisema.  <topic>: MICHEZO 